Diari Oficial de la Generalitat Valenciana


Sumari del DOGV 8630, del 09-09-2019 (2019/8398)

RESOLUCIÓ de 2 de setembre de 2019, de la directora general de Cooperació Internacional al Desenvolupament, per la qual es concedeixen sis beques per a la realització de pràctiques professionals en la Direcció General de Cooperació i Solidaritat durant l'exercici 2019-2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8630

Data del DOGV
:   09-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8398


Data del document
:   02-09-2019

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 2 de setembre de 2019, de la directora general de Cooperació Internacional al Desenvolupament, per la qual es concedeixen sis beques per a la realització de pràctiques professionals en la Direcció General de Cooperació i Solidaritat durant l'exercici 2019-2010. [2019/8398]  
Mitjançant Resolució de 16 de maig de 2019, de la Conselleria de Transparència, Responsabilitat Social, Participació i Cooperació, es convoca la concessió de sis beques per a la realització de pràctiques professionals en matèria de cooperació al desenvolupament en les dependències d'aquesta conselleria (DOGV 8555, 24.05.2019), en el marc de l'Ordre 7/2016, de 7 de novembre, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores de la concessió de beques per a la realització de pràctiques professionals (DOGV 7916, 14.11.2016).  
Les beques es finançaran a càrrec de l'aplicació pressupostària 60.30.64.328.572.83, línia de subvenció S6569000 del pressupost de la Generalitat per a l'exercici 2019, amb un import total de 85.500 euros desglossats de la manera següent:  
- Anualitat 2019: 26.000 euros  
- Anualitat 2020: 59.500 euros  
La comissió avaluadora per a l'examen de les sol·licituds de beques, en la reunió del 20 de juny de 2019, va procedir a l'estudi i valoració de les sol·licituds presentades, i a acordar les persones admeses i les excloses del procediment, amb indicació dels motius de l'exclusió.  
  
En sessions de data 8 i 9 de juliol de 2019 es va procedir a la realització de la fase d'entrevista de les persones admeses. Finalitzat el procés selectiu, i acreditats els mèrits al·legats pels i les aspirants, s'ha elaborat la proposta de concessió de sis beques, així com un llistat de borsa de reserva prioritzada i la llista definitiva de persones excloses.  
  
Ha quedat constatat que les persones adjudicatàries de les beques acrediten documentalment els mèrits al·legats, segons l'informe de compliment de requisits emés per la Direcció General de Cooperació Internacional al Desenvolupament.  
D'acord amb el que disposen l'article 13 del Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació (DOGV 7620, 22.09.2015) i l'article 9.2 de l'Ordre 7/2016, de 7 de novembre, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores de la concessió de beques per a la realització de pràctiques professionals (DOGV 7916, 14.11.2016), és competent per a dictar resolució de concessió de beques de pràctiques professionals la directora general de Cooperació Internacional al Desenvolupament.  
  
En virtut d'això, resolc:  
  
Primer  
Adjudicar les sis beques convocades per a la realització de pràctiques professionals en cooperació internacional al desenvolupament durant l'exercici 2019-2020, a les persones sol·licitants que consten en l'annex I d'aquesta resolució.  
Aquestes persones adjudicatàries de beca hauran de presentar, en el termini dels deu dies hàbils següents a la publicació d'aquesta resolució de concessió en el Diari Oficial de la Generalitat Valenciana, degudament emplenat i subscrit pel beneficiari o beneficiària, l'imprés de domiciliació bancària, en el qual constarà el número de compte on rebran les transferències mensuals i que es troba disponible en el portal institucional de la Generalitat en internet www.gva.es.  
  
Segon  
Constituir la borsa de reserva prioritzada, a l'efecte de cobrir, si escau, les vacants que puguen produir-se, amb els candidats i candidates que figuren en l'annex II d'aquesta resolució, conforme a la base 12, apartat segon, de la Resolució de 16 de maig de 2019.  
Tercer  
Denegar les sol·licituds de beca per no complir amb els requisits establits en la base quarta de la convocatòria als i les aspirants que figuren en l'annex III, en els termes de la Resolució de 16 de maig de 2019, de la Conselleria de Transparència, Responsabilitat Social, Participació i Cooperació.  
  
Quart  
La duració del període de les beques serà de dotze mesos, des del 16 de setembre de 2019 fins al 15 de setembre de 2020. Aquest període podrà prorrogar-se, per un període màxim de dotze mesos addicionals, sense necessitat de nova convocatòria, sempre que hi haja crèdit pressupostari adequat i suficient i que l'exercici de l'activitat que s'estiga efectuant així ho requerisca o aconselle.  
  
Cinqué  
La quantia de percepció per a les beques és de 1.000 euros (mil euros) bruts mensuals.  
  
Sisé  
La present resolució es publicarà en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se potestativament recurs de reposició davant l'òrgan que l'ha dictat, de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar des de l'endemà de la publicació, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.  
Tot això sense perjudici de la interposició, per part de les persones interessades, de qualsevol altre recurs que estimen pertinent.  
  
València, 2 de setembre de 2019.- La directora general de Cooperació Internacional al Desenvolupament: María Consuelo Angulo Luna.